ประกันสังคมจ่ายสงเคราะห์บุตรมิย.เกือบ 500 ล.
ประกันสังคมจ่ายประโยชน์ทดแทนกรณีสงเคราะห์บุตร เดือนมิ.ย. 1.1 ล้านคน เป็นเงินกว่า 472 ล้านบาท
2 ก.ย. 2553

ประกันสังคมจ่ายประโยชน์ทดแทนกรณีสงเคราะห์บุตร เดือนมิ.ย. 1.1 ล้านคน เป็นเงินกว่า 472 ล้านบาท
 สำนักงานประกันสังคม (สปส.)  เปิดเผยว่า สำนักงานประกันสังคมได้มีการจ่ายประโยชน์ทดแทนกรณีสงเคราะห์บุตร ให้แก่ผู้ประกันตนที่มีบุตรอยู่ในช่วงอายุแรกเกิดจนถึง 6 ปี         ในเดือนมิถุนายนที่ผ่านมา กว่า 472 ล้านบาท ยอดผู้ประกันตนใช้สิทธิ 1.1 ล้านราย 
ทั้งนี้ผู้ประกันตนจะต้องมีการนำส่งเงินสมทบมาแล้วไม่น้อยกว่า 12 เดือน ภายในระยะเวลา36 เดือน ทั้งนี้การขอรับประโยชน์ทดแทนกรณีดังกล่าวผู้ประกันตนสามารถใช้สิทธิเบิกเงินสงเคราะห์บุตรได้คราวละไม่เกิน 2 คน  สำหรับผู้ประกันตนที่ประสงค์ จะขอรับประโยชน์ทดแทนกรณีสงเคราะห์บุตร สามารถยื่นหลักฐานได้ที่สำนักงานประกันสังคมเขตพื้นที่/จังหวัด/สาขาทั่วประเทศ  หากมีข้อสงสัยสอบถามข้อมูลได้ที่สำนักงานประกันสังคมเขตพื้นที่/จังหวัด/สาขา ที่ท่านสะดวก หรือโทร.1506 หรือ ดูรายละเอียดเพิ่มเติมได้ที่ www.sso.go.th